སློབ་ཁྲིད་མ་གཏོགས།ཏུ་ཆི་ཡིས་ད་དུང་ཡུལ་དངོས་ཀྱི་བརྟག་དཔྱད་བྱ་འགུལ་རབ་དང་རིམ་པ་མང་པོ་སྤེལ་མྱོང་ཞིང་།འབྲེལ་ཡོད་ཀྱི་ཞིབ་འཇུག་ལས་ཁུངས་བཙུགས་པ་དང་རིག་གཞུང་དུས་དེབ་ཀྱི་རྩོམ་སྒྲིག་པའང་བྱས་མྱོང་།སྤྱི་ལོ༡༩༢༨ནས༡༩༤༨ལོའི་བར་གྱི་བགྲང་བྱ༢༠ཡི་རིང་ལ།ཐེངས༨ལ་བོད་ཡུལ་དུ་བརྟག་དཔྱད་ཞིབ་འཇུག་ཏུ་བསྐྱོད་མྱོང་བ་དང་།༡༩༢༥ལོ་ནས༡༩༥༤ལོའི་བར་དུ་ཐེངས༦ལ་བལ་ཡུལ་དུ་བསྐྱོད་ནས་བརྟག་དཔྱད་བྱས།ཁོང་གིས་ད་དུང༡༩༥༥ལོ་ནས་བཟུང་སྔ་རྗེས་སུ་ཕ་ཀི་སི་ཐན་དང་ཨབ་གྷན།ཨི་རན་སོགས་སུ་གནའ་རྫས་རྟོག་ཞིབ་ཀྱི་བྱ་བ་གཉེར།༡༩༣༣ལོར།ཁོང་གིས་ཨི་ཏ་ལིའི་སྐད་གྲགས་ཆེ་བའི་ཤར་དབུས་དང་ཤར་མཐའི་ཞིབ་འཇུག་ཁང་བཙུགས་པ་དང༡༩༤༧ལོ་ནས༡༩༧༨ལོའི་བར་དུ་ཞིབ་འཇུག་ཁང་དེའི་དབུ་འཛིན་བྱས།ཏུ་ཆི་ལགས་དུས་དེབ་འགའ་ཤས་ཀྱི་རྩོམ་སྒྲིག་པ་བྱེད་མྱོང་སྟེ།ཆོས་ལུགས་ཀྱི་འབྱུང་ཁུངསདངཨི་ཏ་ལིའི་དབུས་ཤར་དང་ཤར་མཐའི་ཞིབ་འཇུག་ཁང་གི་དུས་དེབཨེ་ཤེ་ཡལྐོག་གྱུར་གྱི་ཚན་རིག་དང་ཚན་རིག་གི་ལྐོག་གྱུརཤར་ཕྱོགས་དང་ནུབ་ཕྱོགསབཅས་ཀྱི་གཙོ་སྒྲིག་པ་དང་།དཔེ་ཚོགས་འགའ་ཤས་ཀྱི་གཙོ་སྒྲིག་པའི་འགན་ཡང་འཁུར་མྱོང་སྟེ།རཱོམ་གྱི་ཤར་ཕྱོགས་དཔེ་ཚོགསདངཨི་ཏ་ལིའི་ཤར་དབུས་དང་ཤར་མཐའི་ཞིབ་འཇུག་ཁང་གི་ཨེ་ཤེ་ཡའི་གནའ་རྫས་གཏེར་འདོན་དང་ཞིབ་འཇུག་ལྟེ་གནས་ཀྱི་སྙན་ཞུ་དང་དཔྱད་རྩོམ་ཕྱོགས་སྒྲིགསོགས་ཀྱི་དཔེ་ཚོགས་འགའ་ཤས་ཀྱི་གཙོ་སྒྲིག་པའི་འགན་ཡང་འཁུར་མྱོང་ཡོད།